CELEX: 62019CA0909
Language: hu
Date: 2021-10-28 00:00:00
Title: C-909/19. sz. ügy: A Bíróság (tizedik tanács) 2021. október 28-i ítélete (a Curtea de Apel Iaşi [Románia] előzetes döntéshozatal iránti kérelme) – BX kontra Unitatea Administrativ Teritorială D. (Előzetes döntéshozatal – A munkavállalók biztonságának és egészségének védelme – 2003/88/EK irányelv – Munkaidő-szervezés – A 2. cikk 1. és 2. pontja – A „munkaidő” és a „pihenőidő” fogalma – A munkáltató kezdeményezésére végzett kötelező szakmai képzés)

2022.1.3.   
            
            
               HU
            
            
               Az Európai Unió Hivatalos Lapja
            
            
               C 2/4
            
         
      A Bíróság (tizedik tanács) 2021. október 28-i ítélete (a Curtea de Apel Iaşi [Románia] előzetes döntéshozatal iránti kérelme) – BX kontra Unitatea Administrativ Teritorială D.
      (C-909/19. sz. ügy) (1)
      
      (Előzetes döntéshozatal - A munkavállalók biztonságának és egészségének védelme - 2003/88/EK irányelv - Munkaidő-szervezés - A 2. cikk 1. és 2. pontja - A „munkaidő” és a „pihenőidő” fogalma - A munkáltató kezdeményezésére végzett kötelező szakmai képzés)
      (2022/C 2/05)
      Az eljárás nyelve: román
      
         A kérdést előterjesztő bíróság
      
      Curtea de Apel Iaşi
      
         Az alapeljárás felei
      
      
         Felperes:BX
      
         Alperes: Unitatea Administrativ Teritorială D.
      
         Rendelkező rész
      
      A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 2. cikkének 1. pontját úgy kell értelmezni, hogy az az időszak, amelynek során a munkavállaló a számára a munkáltatója által előírt olyan szakmai képzésen vesz részt, amelyet a szokásos munkavégzési helyén kívül, a képzési szolgáltató helyiségeiben tartanak, és amelynek során nem a szokásos feladatait végzi, az e rendelkezés értelmében vett „munkaidőnek” minősül.
      
         (1)  HL C 201., 2020.6.15.